CELEX: 62020TN0577
Language: sk
Date: 2020-09-11 00:00:00
Title: Vec T-577/20: Žaloba podaná 11. septembra 2020 – Ryanair/Komisia

23.11.2020   
            
            
               SK
            
            
               Úradný vestník Európskej únie
            
            
               C 399/39
            
         
      Žaloba podaná 11. septembra 2020 – Ryanair/Komisia
      (Vec T-577/20)
      (2020/C 399/56)
      Jazyk konania: angličtina
      
         Účastníci konania
      
      
         Žalobkyňa: Ryanair DAC (Swords, Írsko) (v zastúpení: E. Vahida, F. Laprévote, V. Blanc, S. Rating a I. Metaxas-Maranghidis, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie Európskej komisie (EÚ) zo 14. októbra 2019 o štátnej pomoci SA.55394 (2019/N) – Nemecko – Rescue aid to Condor (1), a
               
            
                  —
               
               
                  uložil Európskej komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza päť žalobných dôvodov.
      
                  1.
               
               
                  Prvý žalobný dôvod je založený na tom, že pomoc nepatrí do vecnej pôsobnosti usmernení Európskej komisie o záchrane a reštrukturalizácii (2), pretože ťažkosti spoločnosti Condor vyplývajú z svojvoľného rozdelenia nákladov v rámci skupiny Thomas Cook.
               
            
                  2.
               
               
                  Druhý žalobný dôvod je založený na tom, že pomoc na záchranu nespĺňa podmienku zlučiteľnosti pomoci, že pomoc by mala prispieť k dosiahnutiu cieľa skutočného spoločného záujmu. Európska komisia sa dopustila zjavne nesprávneho posúdenia, tak pokiaľ ide o potreby nezávislých nemeckých zájazdových agentúr a cestovných kancelárií, ako aj o údajnú neexistenciu kapacity lietadiel na účely repatriácie uviaznutých cestujúcich počas zimnej sezóny IATA, ktorá sa vyznačuje sezónnym nadbytkom kapacity.
               
            
                  3.
               
               
                  Tretí žalobný dôvod je založený na tom, že Európska komisia nepreskúmala v rámci štátnej pomoci na záchranu skupiny Thomas Cook splnenie podmienky neopakovania pomoci.
               
            
                  4.
               
               
                  Štvrtý žalobný dôvod je založený na tom, že Európska Komisia nezačala konanie vo veci formálneho zisťovania napriek závažným ťažkostiam a porušila procesné práva žalobkyne.
               
            
                  5.
               
               
                  Piaty žalobný dôvod je založený na tom, že Európska komisia porušila svoju povinnosť odôvodnenia.
               
            
         (1)  Ú. v. EÚ C 294, 2020, s. 3.
      
         (2)  Usmernenia o štátnej pomoci na záchranu a reštrukturalizáciu nefinančných podnikov v ťažkostiach (Ú. v. EÚ C 249, 2014, s. 1).